CELEX: 62009CA0440
Language: et
Date: 2011-03-03 00:00:00
Title: Kohtuasi C-440/09: Euroopa Kohtu (viies koda) 3. märtsi 2011 . aasta otsus (Sąd Najwyższy (Poola Vabariik) eelotsusetaotlus) — Zakład Ubezpieczeń Społecznych Oddział w Nowym Sączu versus Stanisława Tomaszewska (Võõrtöötajate sotsiaalkindlustus — Määruse (EMÜ) nr 1408/71 artikli 45 lõige 1 — Siseriiklikus õiguses vanaduspensioni õiguse omandamiseks nõutud miinimumperioodi kindlaksmääramise meetod — Teises liikmesriigis täitunud sissemakseperioodi arvessevõtt — Liitmine — Arvutusmeetod)

30.4.2011   
            
            
               ET
            
            
               Euroopa Liidu Teataja
            
            
               C 130/5
            
         Euroopa Kohtu (viies koda) 3. märtsi 2011. aasta otsus (Sąd Najwyższy (Poola Vabariik) eelotsusetaotlus) — Zakład Ubezpieczeń Społecznych Oddział w Nowym Sączu versus Stanisława Tomaszewska
   (Kohtuasi C-440/09) (1)
   
   (Võõrtöötajate sotsiaalkindlustus - Määruse (EMÜ) nr 1408/71 artikli 45 lõige 1 - Siseriiklikus õiguses vanaduspensioni õiguse omandamiseks nõutud miinimumperioodi kindlaksmääramise meetod - Teises liikmesriigis täitunud sissemakseperioodi arvessevõtt - Liitmine - Arvutusmeetod)
   2011/C 130/09
   Kohtumenetluse keel: poola
   
      Eelotsusetaotluse esitanud kohus
   
   Sąd Najwyższy
   
      Põhikohtuasja pooled
   
   
      Hageja: Zakład Ubezpieczeń Społecznych Oddział w Nowym Sączu
   
      Kostja: Stanisława Tomaszewska
   
      Ese
   
   Eelotsusetaotlus — Sąd Najwyższy — Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35) artikli 45 lõike 1 ning nõukogu 21. märtsi 1972. aasta määruse (EMÜ) nr 574/72, millega määratakse kindlaks määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes rakendamise kord (EÜT L 74, lk 1; ELT eriväljaanne 05/01, lk 83) artikli 15 lõike 1 punkti a tõlgendamine — Teatava kestusega sissemakseperioodide alusel makstav ennetähtaegne vanaduspension — Hüvitiste arvutamise meetod — Teises liikmesriigis ja asjaomases liikmesriigis täitunud sissemakseperioodide liitmine enne või pärast siseriiklikus õiguses ettenähtud täiendavate perioodide lisamist, mis moodustavad kolmandiku sissemakseperioodidest
   
      Resolutsioon
   
   Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (muudetud ja ajakohastatud nõukogu 2. detsembri 1996. aasta määrusega (EÜ) nr 118/97), muudetud Euroopa Parlamendi ja nõukogu 18. detsembri 2006. aasta määrusega (EÜ) nr 1992/2006, artikli 45 lõiget 1 tuleb tõlgendada nii, et võõrtöötaja vanaduspensioni õiguse tekkimiseks nõutud minimaalse kindlustusperioodi kindlaksmääramisel peab liikmesriigi asjaomane pädev asutus nimetatud liikmesriigi õiguses ette nähtud läve kindlaksmääramisel, mida ei või sissemakseta perioodid võrreldes sissemakseperioodidega ületada, arvesse võtma kõik võõrtöötaja kutsetegevuse jooksul täitunud kindlustusperioodid, sealhulgas teistes liikmesriikides täitunud perioodid.
   
      (1)  ELT C 37, 13.2.2010.